recursal/SuperWikiNEXT-32B huggingface dataset:
**योगवार्तिक**, विज्ञानभिक्षु द्वारा रचित योग का प्रामाणिक ग्रन्थ माना जाता है। पतंजलि के योगसूत्र ग्रन्थ पर सबसे प्रमाणिक भाष्य व्यास भाष्य है और योगवार्तिक, व्यासभाष्य की सुस्पष्ट व्याख्या प्रस्तुत करता है। 

पतंजलि के योगसूत्र को अवगम्य करने के लिये व्यास-भाष्य प्रमाणिक व्याख्या है तो व्यास भाष्य को समझने के लिये विज्ञानभिक्षु की व्याख्या निश्चित रूप से अत्यन्त उपोयगी है। योगशास्त्र पर विभिन्न मत-मतान्तरों पर भी इस ग्रन्थ में वर्णन-आलोचन-अनुशीलन प्रस्तुत किया गया है। रामशंकर भट्टाचार्य के मतानुसार, समकालीन मतों के साथ समन्वय का प्रयास भी किया गया है।(पातंजल योगदर्शनम्, पृ.74) 

योगवार्तिक में योगविवेचन में गहरी अन्तर्दृष्टि दिखायी देती है। साथ ही स्मृति-पुराण आदि सन्दर्भों के द्वारा विज्ञानभिक्षु ने सांख्य-योग शास्त्र का सुष्ठुतया परिपोषण किया है। आपने अपने वार्तिकग्रन्थ में मौलिकता को भी प्रदर्शित किया है तथा योगभाष्य पर उपलब्ध अन्य ग्रन्थों से अपने विचार न मिलने को या उन ग्रन्थों में न्यूनताओं का भी उल्लेख प्रदर्शित किया है। जैसे योगसूत्र के प्रथमपाद के 19 वें तथा 21 वें सूत्र की व्याख्या में वे वाचस्पति मिश्र के मत का भी खण्डन करते है। व्याख्या के प्रसंग में भी विज्ञानभिक्षु के द्वारा सम्बन्धित अनेक सम्प्रदायों, दार्शिनिकों के वचनों तथा मतों का उल्लेख कर अपने ग्रन्थ को अधिक समृद्ध तथा उपयोगी बनाया गया है। जैसे – नास्तिक – 2/15, वेदान्तमत - 4/19, न्यायवैशेषिक दर्शनम् - 4/21, 3/13, 2/20, 2/5 योगशास्त्रविशेष - 3/30, योगशास्त्रानन्तरम् - 3/26, 3/28। 

इसके साथ ही योगवार्तिककार ने अपने ग्रन्थ में योगभाष्य के अनेक पाठभेद का भी निदर्शन किया है। पाठभेद से अभिप्राय है कि पातजंलि-योगसूत्र में तथा उसपर उपलब्ध व्यासभाष्य व्याख्या में एक ही सूत्र की व्याख्य़ा में किसी के द्वारा किसी शब्द तथा अन्य के द्वारा अन्य शब्द का प्रयोग किया जाना। वस्तुतः इससे व्याख्या में ही महत्वपूर्ण अन्तर पड़ता है। अतः प्रमाणिक अर्थ निरूपण के लिये पाठभेद जानना आवश्यक होता है। 

विज्ञानभिक्षु के द्वारा योगसूत्र में पाठभेद - 1/17, 1/21, 1/25, 2/23।
व्यासभाष्य के कुछ पाठ भेद दर्शाये गये हैं - 1/24, 1/10, 3/32, 4/13।
उपरोक्त पाठभेद विज्ञानभिक्षु के मतानुसार कुछ तो यथार्थ हैं तथा कुछ वास्तव में लेखक के प्रमाद के कारण (लेखनत्रुटि) स्वरूप उत्पन्न हुये है।

इन्हें भी देखें
---------------

* वार्तिक

बाहरी कड़ियाँ
-------------

* **पातंजलयोगदर्शनम्** व्यासभाष्य-तत्त्ववैशारदी-योगवार्तिक-सहित[*मृत कड़ियाँ*]

* योगवार्तिक

* Yoga-sutra with three commentaries[*मृत कड़ियाँ*]
चिर यौवन के लिए प्राणायाम
-------------------------

चिर यौवन प्राप्त करने के लिये अश्वीनिमुद्रा इस्तेमाल कर सकते है। 

प्राणायाम को सर्व उपलब्ध अमृत की संज्ञा दी जा सकती है। इस ब्रह्मांड में सहज-सुलभ होकर सिर्फ लाभकारी होने की कोई क्रिया योग में है तो वह है प्राणायाम।

इसके नित उपयोग से शारीरिक ऊर्जा की वृद्धि, रोग प्रतिरोधक क्षमता की बढ़ोतरी, आध्यात्मिक अनुभूति, मानसिक विकारों का समापन आदि अनेक लाभ प्रकृति के इस वरदान से मिल सकते हैं। इस यौगिक क्रिया में आवश्यकता सिर्फ समय व लगन की रहती है, जिसकी जरूरत भी सामान्यतः प्रारंभ में ही अधिक होती है।

कुछ समय उपरांत इसके लाभ का ज्ञान व अनुभव, इसे करने वाले पर इतना प्रभाव छोड़ते हैं कि फिर उसे नहीं करने का मन बनना ईश्वरीय प्रकोप अथवा दुर्भाग्य के सूचक के अतिरिक्त संभव नहीं है।

प्राणायाम की अनेक विधियाँ हैं। इसमें सरल व सहज की जाने वाली पद्धति को करने की प्रक्रिया में इच्छुक व्यक्ति शांत व हवादार स्थान पर एक आसन बिछाकर पूर्व अथवा उत्तर दिशा की ओर मँुह करके बैठ जाए। ध्यान रहे कि आसन प्लास्टिक का नहीं हो तथा क्रिया करने के लगभग दो घंटे पूर्व तक कुछ खाया नहीं हो एवं 30 मिनट पूर्व तक कुछ पिया नहीं हो।

बैठते समय रीढ़ की हड्डी सीधी हो तथा पूरे शरीर में किसी प्रकार का तनाव-खिंचाव नहीं हो। वस्त्र सुविधाजनक व ढीले-ढाले होना चाहिए। इस स्थिति में आकर दोनों नेत्र बंद कर श्वासों पर ध्यान देना आरंभ करें। धीरे-धीरे मन में श्वास चार बार 'ॐ' मन में बोलकर अथवा किसी भी ईष्ट का नाम लेकर अंदर भरें।

अंदर आने के बाद पूर्व से दुगना अर्थात 8 बार 'ॐ' या कोई नाम लेने जितने समय तक श्वास को रोके रखें। रोकने से दुगने समय अर्थात 16 बार 'ॐ' अथवा नाम जितने समय तक श्वास को धीरे-धीरे छोड़ते जाएँ। इस प्रक्रिया में श्वास लेने से दुगना समय रोकने में एवं उससे (रोकने से) दुगना समय छोड़ने में, इस प्रकार वृद्धि क्रम के काल से यह प्रक्रिया करना चाहिए।

दिन-प्रतिदिन इसमें समय की वृद्धि करने एवं प्राणायाम की मात्रा भी बढ़ाना चाहिए। सामान्य व्यक्ति के लिए यह क्रिया उसकी उम्र के वर्षों में 5 जोड़ने तक करने पर पूर्ण लाभ होता है। जैसे यदि अवस्था 35 वर्ष की हो तो क्रिया 35+40 बार तक करना चाहिए। इतना होने पर इसके लाभ मिलना प्रारंभ हो जाते हैं।
योगाभ्यास करने वाली स्त्री को **योगिनी,** **जोगिनी** या **योगिन** कहा जाता है। पुरुषों के लिए इसका समानांतर योगी है।

चौसठ योगिनी मंदिर
-----------------

भारत में चार प्रमुख चौसठ-योगिनी मंदिर हैं। दो ओडिशा में तथा दो मध्य प्रदेश में। 

### चौसठ योगिनी मंदिर, मुरैना

चौसठ योगिनी मंदिर, मुरैना 
ग्राम पंचायत मितावली, थाना रिठौराकलां, ज़िला मुरैना (मध्य प्रदेश) में यह प्राचीन चौंसठ योगिनी शिव मंदिर है। इसे 'इकंतेश्वर महादेव मंदिर' के नाम से भी जाना जाता है। इस मंदिर की ऊंचाई भूमि तल से 300 फीट है। इसका निर्माण तत्कालीन प्रतिहार क्षत्रिय राजाओं ने किया था। यह मंदिर गोलाकार है। इसी गोलाई में बने चौंसठ कमरों में हर एक में एक शिवलिंग स्थापित है। इसके मुख्य परिसर में एक विशाल शिव मंदिर है। भारतीय पुरातत्व विभाग के मुताबिक़, इस मंदिर को नवीं सदी में बनवाया गया था। कभी हर कमरे में भगवान शिव के साथ देवी योगिनी की मूर्तियां भी थीं, इसलिए इसे चौंसठ योगिनी शिवमंदिर भी कहा जाता है। देवी की कुछ मूर्तियां चोरी हो चुकी हैं। कुछ मूर्तियां देश के विभिन्न संग्रहालयों में भेजी गई हैं। तक़रीबन 200 सीढ़ियां चढ़ने के बाद यहां पहुंचा जा सकता है। यह सौ से ज़्यादा पत्थर के खंभों पर टिका है। किसी ज़माने में इस मंदिर में तांत्रिक अनुष्ठान किया जाता था। मौजूदा समय में भी यहां कुछ लोग तांत्रिक सिद्धियां हासिल करने के लिए यज्ञ करते हैं।

योगिनी वृषानना, राष्ट्रीय संग्रहालय, दिल्ली|चौंसठ योगिनी मंदिर एक दृष्टि में-
* निर्माण काल : नवीं सदी
* स्थान : मितावली, मुरैना (मध्य प्रदेश)
* निर्माता : कौरव क्षत्रिय राजा
* ख़ासियत : प्राचीन समय में यहां तांत्रिक अनुष्ठान होते थे
* आकार : गोलाकार, 101 खंभे कतारबद्ध हैं। यहां 64 कमरे हैं, जहां शिवलिंग स्थापित है।
* ऊंचाई : भूमि तल से 300 फीट
मास्टर बूट रिकॉर्ड ( एमबीआर ) एक विशेष प्रकार का बूट सेक्टर है जो विभाजित कंप्यूटर मास स्टोरेज डिवाइस जैसे फिक्स्ड डिस्क या हटाने योग्य ड्राइव की शुरुआत में आईबीएम पीसी-संगत सिस्टम और उससे आगे के उपयोग के लिए होता है । एमबीआर की अवधारणा को 1983 में पीसी डॉस 2.0 के साथ सार्वजनिक रूप से पेश किया गया था ।

एमबीआर में यह जानकारी होती है कि डिस्क के सेक्टर (उर्फ "ब्लॉक") को विभाजनों में कैसे विभाजित किया जाता है, प्रत्येक विभाजन में सैद्धांतिक रूप से एक फ़ाइल सिस्टम होता है। एमबीआर में स्थापित ऑपरेटिंग सिस्टम के लिए लोडर के रूप में कार्य करने के लिए निष्पादन योग्य कोड भी होता है - आमतौर पर लोडर के दूसरे चरण पर नियंत्रण पारित करके, या प्रत्येक विभाजन के वॉल्यूम बूट रिकॉर्ड (वीबीआर) के साथ संयोजन में। इस एमबीआर कोड को आमतौर पर बूट लोडर के रूप में जाना जाता है। [1]

एमबीआर में विभाजन तालिका का संगठन विभाजित डिस्क के अधिकतम पता योग्य भंडारण स्थान को 2 TiB (2 32 × 512 बाइट्स) तक सीमित करता है । [2] 32-बिट अंकगणित या 4096-बाइट सेक्टर का उपयोग करके इस सीमा को थोड़ा बढ़ाने के दृष्टिकोण आधिकारिक तौर पर समर्थित नहीं हैं, क्योंकि वे मौजूदा बूट लोडर, अधिकांश एमबीआर-अनुपालक ऑपरेटिंग सिस्टम और संबंधित सिस्टम टूल के साथ संगतता को तोड़ देते हैं, और गंभीर डेटा का कारण बन सकते हैं। भ्रष्टाचार जब संकीर्ण रूप से नियंत्रित सिस्टम वातावरण के बाहर उपयोग किया जाता है।
जब दो शासक एक साथ सत्ता का संचालन करते है तो इसे **द्वैध शासन** (Diarchy) कहते है। प्रायः देखा गया है की शासक अपने पद को आजीवन ग्रहण किया रहता है तथा वो इसे अपने पुत्र या सगे-संबंधियो को सुपुर्द करता है।

'द्वैध शासन' का सिद्धांत सबसे पहले लियोनेल कर्टिस नामक अंग्रेज ने अपनी पुस्तक "डायर्की" में प्रतिपादित किया था जो बहुत दिनों तक 'राउंड टेबिल' का सम्पादक रहा। बाद में यह सिद्धांत 1919 ई. के 'भारतीय शासन अधिनियम, 1919' में लागू किया गया, जिसके अनुसार प्रांतों में द्वैध शासन स्थापित हुआ। 

उदाहरण के लिए, 1765 में बंगाल, बिहार और उड़ीसा में भू-राजस्व वसूलने का अधिकार ईस्ट इंडिया कंपनी के पास था जबकि प्रशासन बंगाल के नवाब के नाम से चलता था। अतः सत्ता के दो केंद्र थे। बंगाल में द्वेध शासन का जनक रोबर्ट क्लाइव को कहा जाता है।

1919 का द्वैध शासन
------------------

मुख्य लेख: भारत सरकार अधिनियम, १९१९
1919 ई. के भारत सरकार अधिनियम (गवर्नमेंट ऑफ इंडिया ऐक्ट) द्वारा प्रांतीय सरकार को मजबूत बनाया गया और द्वैध शासन की स्थापना की गई। इसके पहले प्रांतीय सरकारों पर केंद्र सरकार का पूर्ण नियंत्रण रहता था। लेकिन अब इस स्थिति में परिवर्तन लाकर प्रान्तीय सरकारों को उत्तरदायी बनाने का प्रयास किया गया। कथित तौर पर इस द्वैध शासन का एकमात्र उद्देश्य था – भारतीयों को पूर्ण उत्तरदायी शासन के लिए प्रशासनिक शिक्षा देना। द्वैध शासन के प्रयोग ने भारत में एक नया ऐतिहासिक अध्याय प्रारंभ किया। असम, बंगाल, बिहार, उड़ीसा, बंबई, मध्य प्रांत, पंजाब, मद्रास, संयुक्त प्रांत और बर्मा में यह नयी व्यवस्था लागू की गयी।

इस अधिनियम द्वारा केंद्र एवं प्रांतों के बीच विषयों का बँटवारा किया गया और जो विषय भारत के हित में थे, उन्हें केंद्रीय सरकार के अधीन रखा गया। प्रतिरक्षा, यातायात, विदेश नीति, सीमा शुल्क, मुद्रा, सार्वजनिक ऋण इत्यादि को केंद्रीय विषय में सम्मिलित किया गया। स्थानीय स्वशासन सार्वजनिक, स्वास्थ्य, सफाई और शिक्षा, पुलिस, जेल तथा सहकारिता आदि को प्रांतीय विषय के अधीन रखा गया।

द्वैध शासन असफल रहा जिसके कई कारण थे। यह गलत सिद्धांत पर आधारित था और प्रांतीय विषयों का विभाजन दोषपूर्ण था। गवर्नर को कोई वास्तविक अधिकार नहीं दिया गया था। प्रांतीय सरकार को हमेशा वित्तीय कठिनाइयों का सामना करना पड़ता था और सुधारों के प्रति हमेशा ब्रिटिश सरकार की उदासीन नीति के कारण द्वैध शासन सफल नहीं हो सका। इस व्यवस्था में सामूहिक उत्तरदायित्व की भावना का पूर्णतया अभाव था और मंत्री तथा लोकसेवकों के बीच बराबर तनावपूर्ण सम्बन्ध बना रहता था। इस प्रकार आंशिक उत्तरदायी शासन यानी द्वैध शासन हर दृष्टिकोण से असफल रहा। यह एक अधूरी योजना थी जो भारत के लिए एक मजाक का विषय ही बनी रही। इसने खुद सरकार के अंदर ही कई मतभेद पैदा कर दिए।

===द्वैध शासन के अंतर्गत नियम=== शासन का सिद्धांत प्रांतीय सरकार की कार्यकारी शाखा को अधिकारिक और लोकप्रिय रूप से जिम्मेदार वर्गों में विभाजन को मान्यता देता है। ब्रिटिश भारत के प्रांतों के लिए द्वैध शासन भारत सरकार अधिनियम 1919 द्वारा प्रारंभ किया गया था।

इन्हें भी देखें
---------------

* बंगाल में द्वैध शासन
* अराजकता (anarchy)
* राजतंत्र (monarchy)
* अल्पतंत्र (oligarchy)
**यशोदादेवी** () बीसवीं शताब्दी के आरम्भिक काल की भारत की प्रसिद्ध आयुर्वैदिक स्त्री-रोग चिकित्सक एवं लेखिका थीं। उन्होने इलाहाबाद में न सिर्फ 'स्त्री औषधालय' की स्थापना की, वरन स्त्री शिक्षा पुस्तकालय की भी शुरुआत की। वे महिला व बाल स्वास्थ्य पर केंद्रित पत्रिकाओं 'स्त्री चिकित्सक', ‘कन्या सर्वस्व’ एवं ‘स्त्रीधर्म शिक्षक’ की संपादिका भी थी। इसके साथ-साथ उन्होंने स्त्री-स्वास्थ्य व दिनचर्या से संबंधित तमाम पुस्तक-पुस्तिकाओं की रचना भी की। यशोदा देवी का लेखन वैद्यक होने के साथ-साथ नवजागरणकालीन स्त्री पत्रकारिता के उस विधा का द्योतक था जिसे 'आचरण' या 'कंडक्ट' पत्रिकाओं की श्रेणी में रखा जाता है, जिनकी मूल चिंता स्त्रियों का आचरण-सुधार और उन्हें आदर्श गृहिणी बनाना था।

उपलब्ध स्रोतों के अनुसार यशोदा देवी ने वैद्यक शास्त्र की शिक्षा अपने वैद्य पिता से हासिल की थी। उन्होंने अपना ध्यान व ऊर्जा विशेष तौर से स्त्रियों की चिकित्सा में लगाया। नेपाल की एक महिला चिकित्सक सत्यभामा बाई को वो अपना आदर्श मानती थीं। 

यशोदा देवी का यह मानना था कि स्त्रियों के अधिकांश रोगों का कारण मुख्यतः उनके गृहस्थ अथवा वैवाहिक जीवन से जुड़ा हुआ होता है। इसी कारण यदि हम यशोदा देवी द्वारा प्रकाशित पुस्तकों की सूची पर गौर करें तो हम यह पाते हैं कि इसका एक बड़ा हिस्सा उपदेशात्मक पुस्तकों का था। उदाहरण के तौर पर, महिला व बाल स्वास्थ्य के अलावा, यशोदा देवी ने सुघड़ गृहिणी, पति-भक्ति की शक्ति, नारी धर्म शास्त्र, सच्चा पति प्रेम, गृहिणी कर्तव्य शास्त्र आरोग्यशास्त्र अथवा पाकशास्त्र, नारी नीति शिक्षा, आदि जैसी उपदेशात्मक पुस्तकें भी उन्होने प्रकाशित की। ये पुस्तकें स्त्रियों के सुखद गृहस्थ जीवन से संबंधित रहस्यों को उजागर करने का दावा करती थीं। वास्तव में, यशोदा देवी स्वयं को सिर्फ स्त्री रोग विशेषज्ञ न मानकर 'स्त्रीधर्म शिक्षक' मानती थीं जो कि तत्कालीन आयुर्वेदिक संवाद में सामाजिक एवं वैद्यक सरोकारों के मिलन का अप्रतिम नमूना था।

कृतियाँ
-------

यशोदा देवी द्वारा लिखित पुस्तकों की सूची
* नारी-नीति शिक्षा (1910)
* सच्चा पति प्रेम (1910)
* गर्भ रक्षा विधान (1911)
* आदर्श हिन्दू विधवा (1912)
* घर का वैद्य (1912)
* महिला जीवन सर्वस्व (1912)
* शिशु रक्षा विधान अर्थात बाल रोग चिकित्सा: प्रथम भाग (1912)
* संतान पालन (1913)
* प्राण वल्लभ: पुरुषत्व विकास (1923)
* आदर्श पति-पत्नी और संतति सुधार (1924)
* गृहिणी कर्तव्य शास्त्र आरोग्यशास्त्र अथवा पाकशास्त्र (1924)
* जीवन शास्त्र (इलाहाबाद, 1924)
* नारी संगीत रत्नमाला (1924)
* कन्या कर्तव्य (1925)
* पति भक्ति की शक्ति अर्थात पति की मर्यादा (1925)
* पति प्रेम पत्रिका अर्थात पति-पत्नी का पत्र व्यवहार (1925)
* नारी स्वास्थ्य रक्षा: आरोग्य विधान अर्थात स्त्री रोग चिकित्सा (1926)
* पतिव्रत धर्म माला (1926)
* दम्पति आरोग्यता जीवनशास्त्र अर्थात रतिशास्त्र संततिशास्त्र (1927)
* आरोग्य विधान विद्यार्थी जीवन (1929)
* वैद्यक रत्न संग्रह अर्थात देवी अनुभव प्रकाश (1930)
* नारी धर्मशास्त्र गृह प्रबंध शिक्षा (1931)
* आदर्श बालिका-भाई बहन (1932)
* दाम्पत्य प्रेम और रतिक्रिया का गुप्त रहस्य (1933)
* नारी शरीर विज्ञान स्त्री चिकित्सा सागर: सम्भोग विज्ञान (1938)

यशोदा देवी द्वारा संपादित पत्रिकाएँ
* स्त्री चिकित्सक (1913-38)
* कन्या सर्वस्व (1913-36)
* स्त्रीधर्म शिक्षक (1923-31)

सन्दर्भ
-------

1. ↑  यशोदा देवी: उपनिवेश और आयुर्वेदिक चिकित्सा (सौरव कुमार राय)

बाहरी कड़ियाँ
-------------

* Procreation and Pleasure: Writings of a Woman Ayurvedic Practitioner in Colonial North India
**मीना उपाध्याय** एक भारतीय जन्मे वेल्श मेडिकल जेनेटिसिस्ट हैं और कार्डिफ विश्वविद्यालय में एक मानद प्रोफेसर हैं। 
उनके शोध ने जीनों पर ध्यान केंद्रित किया है, जो कि विभिन्न आनुवंशिक विकारों का कारण बनता है, विशेष रूप से न्यूरॉफिब्रोमैटिस टाइप I और फेसिओस्केपुलहुमामिस पेशीय स्नायस्यल।

जीवनी
-----

उपाध्याय भारत में पैदा हुईं था। उन्होंने18 वर्ष की उम्र में एक व्यवस्थित विवाह में प्रवेश किया और अपने पति, एक इंजीनियर के साथ एक साल बाद यूनाइटेड किंगडम में चली गयी थी। दिल्ली विश्वविद्यालय में जीव विज्ञान में स्नातक की डिग्री का अध्ययन करने के बाद,  उन्होंने एडिनबर्ग विश्वविद्यालय में मास्टर ऑफ साइंस पूरा किया, इसके बाद कार्डिफ विश्वविद्यालय में डॉक्टरेट की उपाधि प्राप्त की।  उपाध्याय ने पीएचडी समाप्त होने के कुछ ही समय पहले, उनके पति की मृत्यु हो गई, जब वह 35 साल की थी और उनकी बेटी सात की थी।

उपाध्याय ने 2000 में रॉयल कॉलेज ऑफ पैथोलॉजिस्ट के साथ एक फैलोशिप पूरी की, मेडिकल जेनेटिक्स के क्षेत्र में ऐसा करने वाले पहले लोगों में से एक बन गईं। 
उनका शोध कैरियर आनुवांशिक विकारों पर विशेष रूप से न्यूरोफिब्रोमैटोसिस टाइप I और फेसिओस्केपुलोहिम्रीम स्नायु डिस्ट्रोफी पर केंद्रित है।  व
वह इन दोनों रोगों और 20 से अधिक आनुवंशिक बीमारियों के निदान में सहायता के लिए विकसित परीक्षणों के लिए जिम्मेदार आनुवंशिक उत्परिवर्तनों की पहचान करने में शामिल थी।  उन्होंने उन कारणों की खोज भी की है जिनमे न्यूरोफाइब्रोटोसिस टाइप के कुछ लोग घातक ट्यूमर विकसित करते हैं और आनुवंशिक विकारों के लिए तेजी से निदान परीक्षण के विकास पर काम करती रही।  अपने कैरियर के दौरान, उन्होंने 200 से अधिक वैज्ञानिक लेख और तीन पाठ्यपुस्तकों के लेखक और मस्कुलर डिस्ट्रॉफी एसोसिएशन (2009), इन्सपायर वेल्स अवॉर्ड्स (2010), यूरोपीय न्यूरोफ़िब्रोमैटिसिस ग्रुप (2013), और वेल्श असेंब्ली (2011) से पुरस्कार प्राप्त किया। 
वह कार्डिफ यूनिवर्सिटी के कैंसर जेनेटिक्स संस्थान में प्रोफेसर रहे और कार्डिफ में मानद प्रोफेसर के रूप में सेवा करने के बाद, 2014 में उनकी सेवानिवृत्ति तक उन्होंने आल वेल्स मेडिकल जेनेटिक्स सेवा अनुसंधान और विकास प्रयोगशाला को निर्देशित किया।

उपाध्याय जातीय अल्पसंख्यकों की महिलाओं के लिए एक वकील भी हैं; उन्होंने वेल्श एशियाई महिला उपलब्धि पुरस्कार और वेल्श हेल्थकेयर में जातीय अल्पसंख्यक संगठन की स्थापना की।
"मेडिकल आनुवंशिकी और वेल्श एशियाई समुदाय के लिए सेवाएं" के लिए उन्होंने 2016 में एक ओबीई प्राप्त किया।

सन्दर्भ
-------

1. ↑  Wightwick, Abbie (20 October 2014). "India Week: How India treats its women by those who really know". WalesOnline. मूल से 13 अप्रैल 2016 को पुरालेखित. अभिगमन तिथि 1 April 2016.
2. ↑  Gabriel, Clare (29 April 2013). "Welsh Asian women's achievements celebrated with awards". BBC News. मूल से 24 अप्रैल 2016 को पुरालेखित. अभिगमन तिथि 1 April 2016.
3. ↑  "Pioneering medical geneticist, Professor Meena Upadhyaya, receives OBE". Association for Clinical Genetic Science. 12 January 2016. मूल से 13 अप्रैल 2016 को पुरालेखित. अभिगमन तिथि 1 April 2016.
4. ↑  "Pioneering medical geneticist, Professor Meena Upadhyaya, receives OBE". Cardiff University. 5 January 2016. मूल से 25 अप्रैल 2016 को पुरालेखित. अभिगमन तिथि 1 April 2016.
इन्द्रियों के बाह्य उपकरण के आधार पर भारतीय आचार्यों ने काव्य के मुख्य रूप से दो भेद किए हैं - **दृश्य काव्य** और **श्रव्य काव्य** । जिस काव्य या साहित्य को आँखों से देखकर , प्रत्यक्ष दृश्यों का अवलोकन कर रस भाव की अनुभूति की जाती है , उसे दृश्य काव्य कहा जाता है । इस आधार पर दृश्य काव्य की अवस्थिति मंच और मंचीय होती है । श्रवणेन्द्रिय (कान) द्वारा सुनकर जिस काव्य से आनन्द प्राप्त किया जाता है, उसे श्रव्य काव्य कहा है। कविता, कहानी, उपन्यास, निबन्ध आदि श्रव्यकाव्य के अन्तर्गत आते हैं ।

दृश्यकाव्य के भेद
-----------------

दृश्य काव्य के दो भेद हैं , **1-रूपक** **2-उपरूपक**। 

### रूपक

मुख्य लेख: रूपक
रूप के आरोप होने के कारण इसे **रूपक** कहते हैं। रूपक के दस भेद है - नाटक , प्रकरण , भाण, व्ययोग , समवकार , डिम, इहामृग, अंक , वीथि , प्रहसन। रूपक के इन भेदों में से नाटक भी एक है । लेकिन सामान्य व्यवहार में रूपक और नाटक को पर्याय समझा जाता है। भारतीय काव्यशास्त्र के आदि ग्रंथ **नाट्यशास्त्र** में भी रूपक के लिए नाटक शब्द प्रयोग हुआ है।

### उपरूपक

**आचार्य भामह** ने काव्य के स्वरूप भेद का आधार छन्द को बनाया है । उन्होंने वृत्त अथवा छंदबद्ध काव्यों को  **'पद्यकाव्य'**  कहा है और वृत्त मुक्त या छंदमुक्त काव्यों का **गद्यकाल**

**आचार्य दण्डी** ने पद्यकाव्य और गद्य काव्य भेदों के अतिरिक्त एक तीसरे प्रकार के काव्य की कल्पना की है जो पद्य और गद्य दोनों के मिश्रण से निर्मित होता है । और ऐसे काव्य को उन्होंने मिश्र काव्य का नाम दिया । 

**आचार्य वामन** ने पद्यकाव्य की अपेक्षा गद्य में लिखित काव्य को अधिक महत्त्व दिया और गद्य को ही सच्चे कवि का मानदण्ड माना है । बंध या उस पर आधारित स्वरूप - भेद को दृष्टि में रखते हुए काव्यभेदों का स्थूल - वर्णन करने के साथ ही अलंकारवादी एवं रीतिवादी आचार्यों ने उसके अवान्तर भेदों की भी कल्पना की । 

उन्होंने काव्य के तीन भेद बताए - ( 1 ) पद्य काव्य ( 2 ) गद्य काव्य और ( 3 ) मिश्र काव्य । उसके बाद पद्य काव्य को सर्गबंध , मुक्तक , कुलक , संघातक , कोषादि आदि भेद किए । गद्य काव्य को कथा , आख्यायिका , चम्पू तथा मिश्रकाव्य के नाटक प्रकरण , भाण आदि भेद किए । 

**ध्वनिवादियों** ने काव्य के उपर्युक्त भेदों को स्वीकार नहीं किया । उन्होंने ध्वनि तत्व को सर्वस्व माना और उसी को आधार बनाकर उन्होंने काव्य भेद भी किए। 

अलंकारवादियों तथा रीतिवादियों ने रचना के बाह्य विधान एवं सौंदर्य पर अधिक बल दिया था , इसलिए उनके भेद निरूपण के उपर्युक्त दृष्टिकोण को महत्त्वहीन नहीं कहा जा सकता , परन्तु ध्वनिवादियों ने बाह्य निरूपण के स्थान पर अन्तःसौंदर्य का महत्त्व दिया । इसलिए ध्वनिवादियों का भेद निरूपक स्वरूप - विधान की दृष्टि से न होकर गुणात्मक है। 

ध्वनिवादियों में आचार्य **अभिनव गुप्त** ही इस परंपरा को भंग करते हैं- उन्होंने ' ध्वन्यालोकलोचन ' के तृतीय स्रोत में अनेक भेदों की गणना की है जिनमें प्रसिद्ध हैं- 

( 1 ) संस्कृत - प्राकृत - अपभ्रंश में निबद्ध ( मुक्तक ) ,( 2 ) सदानितक , ( 3 ) विशेषक , ( 4 ) कलापक , ( 5 ) कुलक ( 6 ) पर्यायबन्ध ,
( 7 ) परिकथा , ( 8 ) खण्डकथा , ( 9 ) सकल तथा ( 10 ) सर्गबंध ( 11 ) अभिनेयार्थ ( 12 ) आख्यायिका , ( 13 ) कथा , एवं ( 14 ) चम्पू
उन्होंने इन भेदों के संबंध में अपने विचार भी अभिव्यक्त किए।
**देवैथा** (Devaitha) भारत के उत्तर प्रदेश राज्य के गाज़ीपुर ज़िले में स्थित एक गाँव है।

विवरण
-----

डेविथा गाँव की स्थापना ज़मींदार दीवान जागीरदार राजा दाउद खान द्वारा वर्ष 1605 में की गई थी) । पारम्परिक रूप से यह गाँव कमसार परगना का भाग है। गाँव का कुल भूगर्भीय क्षेत्र 709 हेक्टेयर है और इसकी पंचायत चार गाँवों में फैली हुई है। गाँव में 917 घर (2011 की जनगणना) हैं। गांव की मुख्य आबादी 165 बीघा में फैली हुई है, बाकी जमीन कृषि उपयोग की है। गाँव को दाउद खान नाम के वंशजों द्वारा स्थापित छह भागों में विभाजित किया गया है:1.अथोगर (वर्ष 1880 में इसका नाम मिला),2.हाजी मुहल्ला (वर्ष 1790 में नाम मिला),3.पूर्वा मुहल्ला (वर्ष 1700 में नाम मिला),4.विचली पट्टी (वर्ष 1650 में मिला नाम),5.दक्खिर मुहल्ला (वर्ष 1750 में मिला नाम),6.कोट मुहल्ला (वर्ष 1800 में नाम मिला)
अथोघार के कामसार पठान जमींदार याद अली खान के वंशज हैं (वे दाउद की 7 वीं पीढ़ी थे)
हाजी मुहल्ला के कामसार पठान जमींदार कदीर खान और उनके भाई जमींदार हैदर खान (वे दाउद खान की 7 वीं पीढ़ी और याद अली खान के बड़े भाई थे) के वंशज हैं। पूरब मुहल्ला के कामसार पठान ज़मीनदार दरिया ख़ान और उनके भाई ज़मींदार गाज़ी ख़ान (वे दाउद ख़ान की तीसरी पीढ़ी थे) के वंशज हैं। विचित्र पट्टी के कामसार पठान ज़मींदार कबीर ख़ान (दाउद ख़ान के पुत्र) के वंशज हैं।
दक्शिर मुहल्ला के कामसार पठान ज़ामिनद्र याकूब खान (दाउद ख़ान के पुत्र) के वंशज हैं।
कोट मुहल्ला में रहने वाले कामसार पठान जमींदार मुबारक खान (दाउद खान की 5 वीं पीढ़ी) के वंशज हैं। गाजीपुर में तीन गाँवों के साथ गाँव की भूमि 7970 बीघा में फैली हुई है।

इन्हें भी देखें
---------------

* गाज़ीपुर ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
**मोटर न्यूरॉन रोग** (**MND**) मस्तिष्क न्यूरॉन्स को चुनौतीपूर्ण रूप से प्रभावित करने वाले कई न्यूरोडेगरेनेटिव विकारों में से कोई भी,जो मोटर न्यूरॉन, उन कोशिकाएं को प्रभावित करता है जो शरीर की स्वैच्छिक मांसपेशियों को नियंत्रित करती हैं। वे एमीट्रोफिक पार्श्व स्केलेरोसिस (एएलएस), वंशानुगत स्पैक्टैपियाजिआ (एचएसपी), प्राइमरी लेडल स्केलेरोसिस (पीएलएस), प्रगतिशील पेशी शोष (पीएमए), प्रगतिशील बल्बर पाल्सी (पीबीपी) और स्यूडोबुलबार पाल्सी शामिल हैं। रीढ़ की हड्डी में मांसल एरोप्रिज (एसएमए) कभी-कभी कुछ न्यूरोलॉजिस्ट द्वारा समूह में शामिल होते हैं लेकिन यह स्पष्ट आनुवंशिक कारण के साथ अलग-अलग रोग है।

संदर्भ
------

1. ↑  "Motor Neuron Diseases Fact Sheet: National Institute of Neurological Disorders and Stroke (NINDS)". www.ninds.nih.gov. मूल से 13 April 2014 को पुरालेखित. अभिगमन तिथि 7 November 2010.
2. ↑  Kimura, Jun (2013). *Electrodiagnosis in Diseases of Nerve and Muscle: Principles and Practice* (अंग्रेज़ी में). Oxford University Press. पृ॰ 599. आई॰ऍस॰बी॰ऍन॰ 9780199969296. `|last1=` और `|last=` के एक से अधिक मान दिए गए हैं (मदद); `|first1=` और `|first=` के एक से अधिक मान दिए गए हैं (मदद); `|ISBN=` और `|isbn=` के एक से अधिक मान दिए गए हैं (मदद)
बादल वन
**बादल वन** ऊष्णकटिबंधीय और उपोष्णकटिबंधीय इलाकों में सदाबहार गीला वन होता है जिसमें साल के अधिकांश समय बादलों या कोहरे का आवरण चढ़ा होता है जो अधिकतर पेड़ों की ऊँचाई पर छाये रहते हैं। इन वनों में विभिन्न किस्मों की काई की भरमार रहती है और यहाँ ऑर्किड की भी कई प्रजातियाँ देखने को मिलती हैं। यह पहाड़ों की ढलानों में पाये जाते हैं क्योंकि पहाड़ की वजह से बादल नीचे बैठ जाते हैं और इन वनों को उनसे अच्छी ख़ासी नमी उपलब्ध हो जाती है।   

स्थानीय मौसम, जो कि समुद्र से दूरी पर निर्भर करता है, यह वन समुद्र की सतह से ५०० से ४००० मी. की ऊँचाई पर पाये जाते हैं। वस्तुतः यह सीमित अक्षांश और ऊँचाई की पट्टी के अंदर ही पनपते हैं। इन वनों में कोहरे के द्रवण के कारण पत्तियों में ओस जमा होती है जो धीरे-धीरे ज़मीन पर टपकती रहती है जिससे धरती को नमी और पेड़ों को पोषण मिलता रहता है। अमूमन इन वनों में सालाना वर्षा ५०० से १०,००० मि.मि. और औसत तापमान ८ से २० डिग्री सेल्सियस होता है। पृथ्वी के वनों का केवल १% हिस्सा ही बादल वन है।   

भारत में उत्तर-पूर्वी राज्यों के पहाड़ी इलाकों में बादल वन पाये जाते हैं।

* कोस्टा रीका में बादल वनकोस्टा रीका में बादल वन
* अटलांटिक महासागर के कैनरी द्वीपसमूह के बादल वनअटलांटिक महासागर के कैनरी द्वीपसमूह के बादल वन

इन्हें भी देखें
---------------

* वर्षावन
* सदाबहार वृक्ष
* पतझड़ी वृक्ष

सन्दर्भ
-------

1. ↑  Clarke, C.M. (1997). *Nepenthes of Borneo*. Natural History Publications (Borneo), Kota Kinabalu. पृ॰ २९.
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।


**देवेन्द्र झाझड़िया** (जन्म; १० जून १९८१) एक भारतीय पैरालंपिक खिलाड़ी है।  ये पैरालंपिक में दो स्वर्ण पदक जीतने वाले पहले भारतीय पैरालिंपियन है। 2004 पैरालंपिक एथेंस में उन्होंने पहला स्वर्ण पदक जीता था रियो डी जनेरियो, 2016 ग्रीष्मकालीन पैरालंपिक खेल में, उन्होंने अपने पहले रिकॉर्ड को बेहतर बनाते हुए, एक ही आयोजन में दूसरा स्वर्ण पदक जीता। देवेन्द्र को फिलहाल पैरा चैंपियंस कार्यक्रम के माध्यम से गो एसपोर्ट फाउंडेशन द्वारा समर्थित किया जा रहा है।

प्रारंभिक जीवन और पृष्ठभूमि
---------------------------

देवेन्द्र झाझड़िया का जन्म १९८१ में जाट परिवार में हुआ था और वह भारतीय राजस्थान के चुरू जिले से है। आठ वर्ष की उम्र में, एक पेड़ पर चढ़कर उन्होंने एक लाइव इलेक्ट्रिक केबल को छुआ था ,उसके इलाज किया जा रहा था लेकिन डॉक्टर ने उनके बाएं हाथ को काटने को कहा था। एक स्कूल के आयोजन में उनकी प्रतिभा की पहचान कोच आर डी शर्मा ने की थी। गुरु आर डी शर्मा को द्रोणाचार्य पुरस्कार से भी सम्मानित किया जा चुका है। उन्होंने अपने व्यक्तिगत कोच आर डी सिंह को २००४ पैरालंपिक स्वर्ण पदक के लिए श्रेय दिया और कहा "वह मुझे बहुत सलाह देते हैं और प्रशिक्षण के दौरान मेरी मदद करते हैं"|

व्यवसाय
-------

२००२ में देवेंद्र झाझड़िया ने दक्षिण कोरिया में ८ वीं FESPIC खेलों में पहला स्वर्ण पदक जीता था। जबकि २००३ में इन्होंने एथेंस में भारत का प्रतिनिधित्व  करने वाले अपने पहले पैरालम्पिक खेलों के लिए अर्हता प्राप्त की। खेल में उन्होंने ६२.१५ मीटर की दूरी के साथ एक नया विश्व रिकॉर्ड बना दिया था इससे पहले का रिकॉर्ड था ५९.७७ था। इसके अलावा सफलताएं ल्योन, फ्रांस में भारतीय दंड संहिता एथलेटिक्स विश्व चैंपियनशिप में २०१३ में आया, जब उन्होंने एफ ४६ भाला फेंक में स्वर्ण पदक जीता था। इसके बाद दक्षिण कोरिया में इंचियॉन में २०१४ एशियाई पैरा खेलों में रजत पदक जीता।

व्यक्तिगत जीवन
--------------

भारतीय रेल के एक पूर्व कर्मचारी झाझड़िया वर्तमान में भारतीय खेल प्राधिकरण के साथ कार्यरत है। उनकी पत्नी मंजू, एक पूर्व राष्ट्रीय स्तर पर कबड्डी खिलाड़ी है। उनकी एक बेटी, जिया और एक पुत्र, कवियन है।

सन्दर्भ
-------

1. ↑  "संग्रहीत प्रति". मूल से 4 अगस्त 2017 को पुरालेखित. अभिगमन तिथि 4 अगस्त 2017.
2. ↑  "संग्रहीत प्रति". मूल से 4 अगस्त 2017 को पुरालेखित. अभिगमन तिथि 4 अगस्त 2017.
3. ↑  "संग्रहीत प्रति". मूल से 13 नवंबर 2018 को पुरालेखित. अभिगमन तिथि 4 अगस्त 2017.
4. ↑  "संग्रहीत प्रति". मूल से 23 सितंबर 2018 को पुरालेखित. अभिगमन तिथि 4 अगस्त 2017.
5. ↑  "संग्रहीत प्रति". मूल से 4 अगस्त 2017 को पुरालेखित. अभिगमन तिथि 4 अगस्त 2017.
6. ↑  एनडीटीवी. "हॉकी खिलाड़ी सरदार सिंह और पैरालिंपिक खिलाड़ी देवेंद्र झाझरिया को खेल रत्‍न पुरस्‍कार". मूल से 4 अगस्त 2017 को पुरालेखित. अभिगमन तिथि 6 अगस्त 2017.
7. ↑  "Latest Khel Ratna Devendra Jhajharia breaks the glass ceiling". मूल से 6 अगस्त 2017 को पुरालेखित. अभिगमन तिथि 6 अगस्त 2017. `|firstlast1=` missing `|lastlast1=` in first1 (मदद)
8. ↑  "संग्रहीत प्रति". मूल से 4 अगस्त 2017 को पुरालेखित. अभिगमन तिथि 4 अगस्त 2017.
**देवेन्द्र सत्यार्थी** (28 मई 1908 - १२ फरवरी, २००३) हिंदी, उर्दू और पंजाबी भाषाओं के विद्वान तथा साहित्यकार थे। उनका मूल नाम देवेन्द्र बत्ता था। श्री सत्यार्थी लोकगीत अध्ययन के प्रणेताओं मे से रहे हैं। उन्होंने देश के कोने-कोने की यात्रा कर वहां के लोकजीवन, गीतों और परंपराओं को आत्मसात किया और उन्हें पुस्तकों और वार्ताओं में संग्रहीत कर दिया जिसके लिये वे 'लोकयात्री' के रूप में जाने जाते हैं।

देवेन्द्र सत्यार्थी ने लोकगीतों का संग्रह करने हेतु देश के विभिन्न क्षेत्रें की यात्रायें की थीं तथा इन स्थानों के संस्मरणों को भावात्मक शैली में उन्होंने लिखा है। "क्या गोरी क्या साँवली" तथा "रेखाएँ बोल उठीं" सत्यार्थी के संस्मरणों के अपने ढंग के संग्रह हैं।

श्री सत्यार्थी का जन्म 28 मई 1908 को पटियाला के कई सौ साल पुराने भदौड़ ग्राम (जिला संगरूर) में जन्म। 1977 में भारत सरकार द्वारा पद्मश्री से सम्मानित।

कृतियाँ
-------

हिन्दी में लोकयान 'धरती गाती है' का प्रकाशन हुआ 1948 में। 'बेला फूले आधी रात'-1949, 'बाजत आवे ढोल'-1950, 'चित्रों में लोटियां'-1951 में प्रकाशित हुईं।

हिन्दी में आपके संग्रह हैं : 'चट्टान से पूछ लो' (1949), 'चाय का रंग' (1949), 'नए धान से पहले' (1950), 'सड़क नहीं बंदूक' (1950)। उपन्यासों में 'रथ के पहिए' (1950), 'कठपुतली, (1951), 'दूध गाछ' (1954), 'ब्रह्‌मपुत्र' (1955), 'कथा कहो, उर्वशी' (1956) और 'तेरी कसम सतलुज' (1989) प्रमुख हैं। 

आत्मकथात्मक लेखन हिन्दी में : 'चांद-सूरज के वीरन' (1954), 'नीलयक्षिणी' (1986) और 'सफरनामा पाकिस्तान' (1989) हैं।

**निबंध व रेखाचित्र** : 'हिन्दीः एक युग, एक प्रतीक' (1949),' रेखाएं बोल उठीं (1949), 'क्या गोरी क्या सांवरी' (1950), 'कला के हस्ताक्षर' (1955) विविध महत्वपूर्ण ग्रंथों का संपादन भी आपने किया।

बाहरी कड़ियाँ
-------------
**मीना (Meena)** एक काल्पनिक चरित्र है जो दक्षिण एशियाई बच्चों के टेलीविज़न धारावाहिक *मीना* में सितारों का प्रतीक है। धारावाहिक बंगाली, अंग्रेजी, हिंदी, नेपाली और उर्दू में प्रसारित किया गया है। मीना ने कॉमिक किताबों, एनिमेटेड फिल्मों (मीना कार्टून) और रेडियो श्रृंखला (बीबीसी से संबद्ध) में अपनी कहानियों के माध्यम से लिंग, स्वास्थ्य और सामाजिक असमानता के मुद्दों पर दक्षिण एशिया के बच्चों को शिक्षित किया है। उनकी कहानियों के माध्यमिक पात्रों में उनके भाई राजू और उनके पालतू तोता मिठू भी शामिल हैं। उनके रोमांचित कहानियो में शिक्षा पाने का प्रयास, राजू के साथ भोजन का बराबर हिस्सा और मानव इम्यूनो वायरस के बारे में सीखना, बच्चे को जन्म देने का सही तरीका और लोगों की मदद करने शामिल है। उनकी सभी कहानियां सामाजिक और सांस्कृतिक प्रथाओं में परिवर्तन की वकालत करती हैं।

मीना लोकप्रियता दक्षिण एशिया के सिर्फ एक देश या संस्कृति से घनिष्ठ नहीं है बल्कि उन सभी की सामान्य विशेषताओं से एकजुट हैं। मीना का चरित्र प्रसिद्ध बांग्लादेशी कार्टूनिस्ट मुस्तफा मोनवार द्वारा बनाया गया था और इसमें आंशिक रूप से यूनिसेफ का हाथ था। यूनिसेफ संगठन मीना और उनकी कहानियों के माध्यम से दक्षिण एशिया की शैक्षिक जागरूकता को बढ़ाना चाहती थी।

इन्हें भी देखें
---------------

* यूनिसेफ

सन्दर्भ
-------

1. ↑  "संग्रहीत प्रति". मूल से 20 फ़रवरी 2008 को पुरालेखित. अभिगमन तिथि 2 जून 2018.
2. ↑
3. ↑  "संग्रहीत प्रति". मूल से 11 मार्च 2016 को पुरालेखित. अभिगमन तिथि 2 जून 2018.
4. ↑
5. ↑  *Meena Cartoon*
मीडिया प्रेस क्लब भारत में अपने तरह का अलग मीडिया प्रेस क्लब है। जिसका मुख्यालय दिल्ली मै है जिसमें मीडिया से जुड़े सभी तरह के लोग जो 0G ( Zero Ground) अर्थाथ जहाँ खबर बनती है या जो खबर बनाते हैं उस जगह पर तैनात रहते हैं वो इसके सदस्य हैं। मीडिया प्रेस क्लब विशेषकर छोटे एवं मंझोले हिंदी सहित छेत्रिय भाषाओं के समाचार पत्र व पत्रिकाओं को प्रतिनिधित्व करता है। और उनसे जुड़ी हुई जमीनी समस्याओं को समाधान करने का प्रयास करता है। वर्तमान में समाचार पत्र व पत्रिकाओं मैं आए कुरूतियों जैसे प्रकाशकों द्वारा प्रसार के मामले में ज्यादा बताना,समाचार पत्र व पत्रिका उधोग में प्रसार विभाग को संगठित करना, मीडिया से जुड़े सभी तरह के लोगों के आपात हेतु 5 करोड़ रुपये से **एमपीसी हेल्प फंड** इत्यादि जैसे गंभीर समस्याओं पर कार्य कर रहा है।

**विशेष सूचना :-** समाचार पत्र व पत्रिका विक्रेता सदैव सड़क के किनारे या फुटपाथ पर खुले में बैठ कर समाचार पत्र व पत्रिका को बेचते है। मीडिया प्रेस क्लब की महत्वकांक्षी परियोजना **मोबाइल न्यूज शॉप** के माध्यम से समाचार पत्र व पत्रिका विक्रेता जो सभी असंगठित छेत्र में कार्य करते हैं उनको संगठित कर उनका बेहतर भविष्य बनाने के उद्देश्य से और सड़क के किनारे या फुटपाथ पर बैठकर समाचार पत्र व पत्रिका को बेचने के बजाय स्मार्ट व आधुनिक सुविधा से सुसज्जित मोबाईल वैन पर बैठकर समाचार पत्र व पत्रिका को स्मार्ट विक्रेता बनकर बेचेंगे।

भीख मांगना समाज का सबसे बड़ा कलंक है इसको समाप्त करने के लिये मीडिया प्रेस क्लब मीडिया व जन-जन को जागृत करने के लिये राष्ट्रीय अभियान के रूप में **गुलाबी आंदोलन** चला रहा है ताकि समाज से भीख मांगने की प्रथा को समाप्त किया जा सके।
**योगतत्त्वोपनिषद्**, कृष्ण यजुर्वेद से सम्बंधित उपनिषद् माना जाता है। इस उपनिषद् में योग विषयक विविध उपादानों का विस्तार से वर्णन किया गया है। भगवान् विष्णु के द्वारा पितामह ब्रह्मा के लिए योग विषयक गूढ़ तत्त्वों के निरूपण के साथ योगतत्त्वोपनिषद् का शुभारम्भ हुआ है। इस उपनिषद् में कैवल्य रूपी परमपद की प्राप्ति के लिए योग मार्ग ही श्रेष्ठ साधन बताया गया है।

योग तत्वोपनिषद् में मन्त्रयोग, लययोग, हठयोग एवं राजयोग के क्रम में इनकी चार अवस्थाओं (आरम्भावस्था, घटावस्था, परिचयावस्था एवं निष्पत्यावस्था) का वर्णन हुआ है। आगे चलकर योगी के आहार-विहार एवं दिनचर्या का भी उल्लेख किया गया है। आगे इसी क्रम में योगसिद्धि के प्रारम्भिक लक्षणों का वर्णन तथा उससे सावधान रहने का निर्देश भी इस उपनिषद् में दिया गया है।

*परमपिता ब्रह्मा जी को योग का तत्व समझाते हुए भगवान श्री हरि विष्णु कह रहे हैं - हे ब्रह्मन् ! व्यवहार की दृष्टि से योग के अनेकानेक भेद होते हैं , जैसे मंत्र योग, लय योग, हठ योग एवं राज योग आदि। योग की चार अवस्थाएं सर्वत्र वर्णित की गई है ।ये अवस्थाएं आरम्भ, घट, परिचय एवं निष्पत्ति हैं। भगवान श्री हरि विष्णु ब्रह्मा जी को योग का तत्व समझाते हुए योग के विभिन्न भेदों के संबंध में बताते है-- हे ब्रह्म देव ! आत्मा का परमात्मा से एकाकार करने की विधियों को योग पद्धतियों के नाम से जाना जाता है । मंत्र योग- जो साधक मात्रका आदि से युक्त मंत्र को 12 वर्ष तक जप करता है। वह मंत्र की सिद्धि स्वरूप क्रमशः अणिमा-महिमा आदि सिद्धियों का ज्ञान प्राप्त कर लेता है। लययोग- चित्त का लय ही लय योग है। यह योग अनेकों प्रकार का होता है, जिस किसी भी प्रकार से चित्त का लय हो जाए। वही विधि लययोग है, उठते-बैठते ,चलते-रुकते, शयन करते, भोजन करते ,कला रहित परमात्मा का निरन्तर चिंतन करता रहे। उसके ध्यान में मन को डुबोए रखें , यही लय योग का ज्ञान है। हठ योग - यम, नियम, आसन, प्राणायाम, प्रत्याहार , मुद्रा ,षटकर्म, धारणा , ध्यान तथा समाधि । यही हठयोग है। यह समस्त प्रकार के योग में सर्वश्रेष्ठ योग पद्धति है। यदि वास्तविक रूप में हठयोग की परिभाषा जानी जाये तो ह - सूर्य एवं ठ - चंद्रमा इन दोनों का जो योग , जो ऐक्य है-- वही हठयोग है अर्थात सूर्य चंद्रमा रूप जो अपान एवं प्राण है। उनकी एकता से जो प्राण का नवीन आयाम निर्मित होता है , वही हठयोग है ।*
उपनिषद् के अनुसार पूर्ण मनोयोग से की गयी योगसाधना निःसन्देह सफल होती है, जो योगी साधक को सभी सिद्धियों (अणिमा, गरिमा, महिमा आदि) अष्टसिद्धियों से सम्पन्न कर देती है, साथ ही वह साधक ईश्वरीय शक्तियों का अधिकारी बन जाता है और अन्ततः वह आत्मतत्त्व का निर्वात दीपशिखा की तरह अन्तःकरण में साक्षात्कार करके संसार के आवागमन चक्र से मुक्त हो जाता है। इसी फलश्रुति के साथ योगतत्त्व उपनिषद् का समापन हुआ है।

बाहरी कड़ियाँ
-------------

* योगतत्त्व उपनिषद (संस्कृत विकिस्रोत)
* योगतत्त्व उपनिषद का अंग्रेजी अनुवाद
'दशेरी' आम (कटा हुआ)
**दसहरी** **आम** एक आम की खेती है जिसकी उत्पत्ति 18वीं शताब्दी में लखनऊ जिले के काकोरी के पास एक गाँव में हुई थी। यह उत्तर भारत और दक्षिणी राज्य आंध्र प्रदेश, नेपाल और पाकिस्तान में उगाए जाने वाले आम की एक मीठी और सुगंधित किस्म है। उत्तर प्रदेश में मलिहाबाद दशरी आम का सबसे बड़ा उत्पादक है।

इतिहास
------

दसहरी आम
18वीं शताब्दी में, दशरी पहली बार लखनऊ के नवाब के बगीचों में दिखाई दिए। तब से पूरे भारत में दशेरी के पौधों का उत्पादन और रोपण किया गया है। उत्तर प्रदेश के काकोरी के पास दशेरी गाँव के लोगों के पास मदर प्लांट है। यह मदर प्लांट स्वर्गीय मोहम्मद अंसार जैदी के बागों का था। यह मदर प्लांट करीब 200 साल पुराना बताया जाता है। यह हर दूसरे वर्ष फल देता है। हालांकि इसके ग्राफ्टेड समकक्षों की तुलना में फल छोटा होता है, लेकिन इसका स्वाद और सुगंध बेजोड़ होता है। श्री जैदी के वंशज इस पौधे की अच्छी तरह से देखभाल कर रहे हैं। इसे अक्सर "माँ दशहरी" के रूप में जाना जाता है।[]

निर्यात
-------

दसहरी आम को अंतरराष्ट्रीय स्तर पर सिंगापुर, हांगकांग, फिलीपींस, मलेशिया और दक्षिण-पूर्व एशिया के अन्य देशों सहित विभिन्न देशों में निर्यात किया जाता है।

संदर्भ
------

* दशेरी आम
* दशेरी आम के पौधे का प्रसार
* दशहरी का सबसे पुराना पौधा

बाहरी कड़ियाँ
-------------

* दशेरी गांव
* दशेरी मैंगो मदर प्लांट Archived 2011-07-11 at the Wayback Machine
**दशपुर** अवंति (पश्चिती मालवा) का प्राचीन नगर था जो मध्य प्रदेश के ग्वालियर क्षेत्र में उस नाम के नगर से कुछ दूर उत्तर पश्चिम में स्थित आधुनिक मंदसौर है।

परिचय
-----

भारतीय इतिहास के प्राचीन युग में उत्तर भारत में जब भी साम्राज्य स्थापित हुए, अवंति प्राय: उनका एक प्रांत रहा। दशपुर उसी में पड़ता था और कभी-कभी वहाँ भी शासन की एक इकाई होती थी। उसका कोई मूल्यवान ऐतिहासिक उल्लेख गुप्तयुग के पहले का नहीं मिलता। कुमारगुप्त प्रथम तथा द्वितीय और बंधुवर्मा का मंदसोर में 436 ई. (वि॰सं॰ 493) और 472 ई. (वि॰सं॰ 529) का वत्सभट्टि विरचित लेख मिला है, जिससे ज्ञात होता है कि जब बंधुवर्मा कुमारगुप्त प्रथम का दशपुर में प्रतिनिधि था (436 ई.), वहाँ के तंतुवायों ने एक सूर्यमंदिर का निर्माण कराया तथा उसके व्यय का प्रबंध किया। 36 वर्षों बाद (472 ई.) ही उस मंदिर के पुनरुद्वार की आवश्यकता हुई और वह कुमारगुप्त द्वितीय के समय संपन्न हुआ। बंधुवर्मा संभवत: इस सारी अवधि के बीच गुप्तसम्राटों का दशपुर में क्षेत्रीय शासक रहा। थोड़े दिनों बाद हूणों ने उसके सारे पार्श्ववर्ती प्रदेशों को रौंद डाला और गुप्तों का शासन वहाँ से समाप्त हो गया। ग्वालियर में मिलनेवाले मिहिरकुल के सिक्कों से ये प्रतीत होता है कि दशपुर का प्रदेश हूणों के अधिकार में चला गया। किंतु उनकी सफलता स्थायी न थी और यशोधर्मन् विष्णुवर्धन् नामक औलिकरवंशी एक नवोदित राजा ने मिहिरकुल को परास्त किया। मंदसोर से वि॰सं॰ 589 (532 ई.) का यशोधर्मा का वासुल रचित एक अभिलेख मिला है, जिसमें उसे जनेंद्र, नराधिपति, सम्राट्, राजाधिराज, परमेश्वर उपाधियाँ दी गई हैं। उसका यह भी दावा है कि जिन प्रदेशों को गुप्त सम्राट् भी नहीं भोग सके, उन सबको उसने जीता और नीच मिहिरकुल को विवश होकर पुष्पमालाओं से युक्त अपने सिर को उसके दोनों पैरों पर रखकर उसकी पूजा करनी पड़ी। यशोधर्मा मध्यभारत से होकर उत्तर प्रदेश पहुँचा और पंजाब में मिहिरकुल की शक्ति को नष्ट करता हुआ सारा गुप्त साम्राज्य रौंद डाला। पूर्व में लौहित्य (उत्तरी पूर्वी भारतीय सीमा की लोहित नदी) से प्रारंभ कर हिमालय की चोटियों को छूते हुए पश्चिम पयोधि तक तथा दक्षिण-पूर्व से महेंद्र पर्वत तक के सारे क्षेत्र को स्वायत्त करने का उसने दावा किया है। दशपुर को यशोधर्मा ने अपनी राजधानी बनाया। वर्धन्नामांत दशपुर के कुछ अन्य राजाओं की सूचनाएँ प्राप्त होती हैं। मंदसोर से ही अभी हाल में प्राप्त होनेवाले एक अभिलेख से आदित्यवर्धन् तथा वराहमिहिर की बृहत्संहिता (छठी शती) से अवंति के महाराजाधिराज द्रव्यवर्धन की जानकारी होती है।
**याजपुर** ओडिशा के तीन स्थल प्रख्यात हैं- भुवनेश्वर, याजपुर] तथा कोणार्क। 
पुराणों के अनुसार कालिका पुराण के अनुसार प्रथम पीठ 'औंड्र पीठ' है- "औंड्राख्यं प्रथमं पीठं द्वितीयं जाल शैलकम्।...औंड्रपीठं पश्चिमे तु तथैवोंड्रेश्वरी शिवाम्। कात्यायनीं जगन्नाथ मोड्रेशं च प्रपूजयेता॥"

यह औण्ड्रपीठ ही ओडिशा है तथा जगन्नाथ जी के प्रभु पुरुषोत्तम जगन्नाथ ही तंत्र चूड़ामणि के उल्लिखित भैरव (जगन्नाथ) हैं। याजपुर की विरजा देवी उत्कल की प्रधान देवी हैं जिनका वर्णन ब्रह्मपुराण में इस प्रकार मिलता है-

विरजे विरजा माता ब्रह्माणी संप्रतिष्ठिता। 
यस्याः संदर्शनात्मर्त्यः घुनात्या सप्तमं कुलम्॥

याजपुर को महत्त्वपूर्ण प्राचीन तीर्थस्थान माना जाता है। याजपुर मंदिर में द्विभुजी देवी विरजा तथा उनके वाहन सिंह की प्रतिमा है। कहते हैं, ब्रह्मा द्वारा यहाँ किए गए यज्ञ-कुण्ड से देवी का प्राकट्य हुआ। यह मंदिर वैतरणी नदी घाट से लगभग 2 किलोमीटर दूर प्राचीन गरुड़स्तंभ के पास है। यहाँ पर श्राद्ध-तर्पण आदि का विशेष महत्त्व है। इसे नाभि गयाक्षेत्र, चक्रक्षेत्र आदि भी कहते हैं।

### ऐतिहासिकता

संपूर्ण ओडिशा (तत्कालीन उत्कल) भगवती का नाभि क्षेत्र कहा जाता है। उत्कल किसी नगर या गाँव का नहीं वरन् एक देश या राज्य का नाम है, जो विरजा क्षेत्र है-
"वर्षाणां भारतं श्रेष्ठं देशानामुत्कलः स्मृतः। उत्कलेन समोदेशो देशों नाऽस्ति महीतले॥"
'विरजा' शब्द को 'क्षेत्र' शब्द के विशेषण के रूप में लेने पर समग्र उत्कल ही 'मलविमुक्त' है, जहाँ की आराध्या 'विमला' हैं तथा भैरव 'जगन्नाथ पुरुषोत्तम'।
कुब्जिकातंत्र, ज्ञानार्णव तंत्रादि में भी इनका उल्लेख है तथा महाभारत के वनपर्व[6] में पाण्डवों के वनवास के दौरान वैतरणी स्थित विरजा देवी तीर्थ का उल्लेख है।
**मैकेनाइज्ड इन्फैन्ट्री रेजिमेंट** भारतीय सेना की एक पैदल सेना रेजिमेंट है हालाँकि यह 26 बटालियनों में बंटी हुई है दो देश भर में फैली हुई हैं। यह सेना में सबसे कम उम्र रेजिमेंटों में से एक है, हालाँकि इसका गठन 1965 के भारत-पाक युद्ध में सीखने के बाद किया गया ताकि पैदल सेना बटालियनों को अधिक से अधिक गतिशीलता दी जा सके। यह बटालियन एक आधुनिक सेना की जरूरतों को पूरा करने के लिए जनरल के॰ सुंदरजी की दूरदर्शिता का नतीजा थी। प्रारंभ में, विभिन्न रेजिमेंटों के पुराने पैदल सेना बटालियनों को कुछ बीएमपी -1 बख़्तरबंद कर्मियों वाहक से लैस किया गया। परन्तु और अधिक ठोस और व्यावहारिक रणनीति के संबंध के साथ एक आम दर्शन विकसित करने की आवश्यकता को महसूस किया गया। परिणाम स्वरुप 1979 में भारतीय सेना में सभी मैकेनाइज्ड रेजिमेंटों को मिलाकार एक पूरी तरह से नए एवं विभिन्न यंत्रीकृत बटालियन का निर्माण किया गया।

मैकेनाइज्ड इन्फैन्ट्री रेजिमेंट ने श्रीलंका में ऑपरेशन पवन, पंजाब और जम्मू-कश्मीर में ऑपरेशन रक्षक और जम्मू-कश्मीर में ऑपरेशन विजय में भाग लिया है। यह सोमालिया, कांगो, अंगोला और सियरा लियोन में संयुक्त राष्ट्र शांति अभियानों में भी शामिल हुई। रेजिमेंट की भारतीय नौसेना के आईएनएस घड़ियाल के साथ अपनी संबद्धता है। भारतीय सेना की मैकेनाइज्ड इंफेंट्री रेजीमेंट को लद्दाख और सिक्किम के ऊँचाई वाले क्षेत्रों में भी संचालन के लिए विशेष गौरव प्राप्त है।

जनरल सुंदरजी यंत्रीकृत पैदल सेना रेजिमेंट के पहले कर्नल थे, उन्हें सेवानिवृत्ति तक इस पद पर नियुक्त किया गया।

सन्दर्भ
-------

| * दे
* वा
* सं
भारतीय सेना के पैदल सेना दल |
| --- |
| 
ब्रिगेड ऑफ़ गार्डस • द पैराशूट रेजीमेंट • मेकनाईजड इन्फ़ेन्ट्री रेजीमेंट • पंजाब रेजीमेंट • मद्रास रेजीमेंट • बाम्बे ग्रेनेडियर्स • मराठा लाइट इन्फ़ेन्ट्री • राजपूताना राइफल्स • राजपूत रेजीमेंट • सिख रेजीमेंट • सिख लाइट इन्फ़ेन्ट्री • डोगरा रेजीमेंट • गढ़वाल राइफल्स• कुमाऊँ रेजीमेंट • असम रेजीमेंट • बिहार रेजीमेंट •  मेहर रेजीमेंट • जम्मू कश्मीर राइफल्स • जम्मू कश्मीर लाइट इनफेन्ट्री • जाट रेजीमेंट • नागा रेजीमेंट • १ गुरखा राइफल्स • ३ गुरखा राइफल्स • ४ गुरखा राइफल्स • ५ गुरखा राइफल्स • ८ गुरखा राइफल्स• ९ गुरखा राइफल्स • ११ गुरखा राइफल्स • लद्दाख स्काउट • सिक्किम स्काउट्स
 | Indian Army seal |


1. 1 2 3  "Bharat Rakshak :: Land Forces Site - The Mechanised Infantry Regiment". मूल से 26 जनवरी 2012 को पुरालेखित. अभिगमन तिथि 16 अप्रैल 2016.
याज्ञवल्क्य स्मृति की मिताक्षरा टीका और हिन्दी अनुवाद
**याज्ञवल्क्य स्मृति** धर्मशास्त्र परम्परा का एक हिन्दू धर्मशास्त्र का ग्रंथ (स्मृति) है। याज्ञवल्क्य स्मृति को अपने तरह की सबसे अच्छी एवं व्यवस्थित रचना माना जाता है। इसकी विषय-निरूपण-पद्धति अत्यंत सुग्रथित है। इसपर विरचित मिताक्षरा टीका हिंदू धर्मशास्त्र के विषय में भारतीय न्यायालयों में प्रमाण मानी जाती रही है।

इसके श्लोक अनुष्टुप छंद में हैं - इसी छंद में गीता, वाल्मीकि रामायण और मनुस्मृति लिखी गई है। इसी विषय (यानि धर्मशास्त्र ) पर मनुस्मृति को आधुनिक भारत में अधिक मान्यता मिली है। इसमें आचरण, व्यवहार और प्रायश्चित के तीन अलग अलग भाग हैं।
याज्ञवल्क्य स्मृति में ही सर्वप्रथम महिलाओं के सम्पत्ति के अधिकार का प्रयोग किया गया

परिचय
-----

इस स्मृति में 1003 श्लोक हैं। इसपर विश्वरूपकृत 'बालक्रीड़ा' (800-825), अपरार्क कृत याज्ञवल्कीय धर्मशास्त्र निबंध (12वीं शती) और विज्ञानेश्वरकृत मिताक्षरा (1070-1100) टीकाएँ प्रसिद्ध हैं। कारणे का मत है कि इसकी रचना लगभग विक्रम पूर्व पहली शती से लेकर तीसरी शती के बीच में हुई। स्मृति के अंत:साक्ष्य इसमें प्रमाण है। इस स्मृति का संबंध शुक्ल यजुर्वेद की परंपरा से ही था। जिस तरह मानव धर्मशास्त्र की रचना प्राचीन धर्मसूत्र युग की सामग्री से हुई, ऐसे ही याज्ञवल्क्य स्मृति में भी प्राचीन सामग्री का उपयोग करते हुए नयी सामग्री को भी स्थान दिया गया। कौटिल्य अर्थशास्त्र की सामग्री से भी याज्ञवल्क्य के अर्थशास्त्र का विशेष साम्य पाया जाता है। 

याज्ञवल्क्य स्मृति में तीन कांड (अध्याय) हैं-

* (१) **आचारकाण्ड** - इसमें तेरह प्रकरण हैं।

उपोद्घात-प्रकरणं, ब्रह्मचारिप्रकरणं, विवाह-प्रकरणं, वर्णजातिविवेक-प्रकरणं, गृहस्थ-प्रकरणम्, स्नातवह-प्रकरणम्, भक्ष्याभक्ष्य-प्रकरणम्, द्रव्यशुद्धि प्रकरणम्, दान-प्रकरणम्, श्राद्ध्-प्रकरणम्, गणपति कल्पप्रकरणम्, ग्रहशान्ति-प्रकरणम्, राजधर्म-प्रकरणम्
* (२) **व्यवहारकाण्ड** - इसमें पचीस प्रकरण हैं।

व्यवहाराध्याये साधाराव्यवहारमातृका, ऋणादानो-पनिधि-साक्षी-लेख्य-दिव्य-दायविभाग-सीमाविवाद-स्वामिपालविवाद-अस्वामिविक्रय-दत्ताप्रदानिक क्रीतानुशया-अभ्युपेत्याशुश्रूषा-संविदव्यतिक्रम्-वेतनादानद्यूत समाह्वय -वाक् पारुष्य-दण्डपारुष्य-साहसविक्रीयासम्प्रदानसम्भूय समुत्थान-स्तेय-स्त्रीसंग्रहण-प्रकरण
* (३) **प्रायश्चितकाण्ड** - इसमें छः प्रकरण हैं।

शौचप्रकरणम्, आपद्धर्मप्रकरणम्, वानप्रस्थप्रकरणम्, यति-धर्मप्रकरणम्, प्रायश्चित्त-प्रकरणम्, प्रकीर्ण-प्रयश्चित्तानि

अन्य स्मृति
-----------

मनुस्मृति और नारद संहिता इस विषय पर अन्य दो प्रमुख ग्रंथ हैं। चारों आश्रम, दंड, राजा-प्रजा, विवाह जैसे कई विषय इन ग्रंथों में साझा हैं। जहाँ मनुस्मृति ब्राह्मणों को शूद्रों से विवाह करने की आज्ञा देता है, याज्‍वल्क्यस्मृति में इसका निषेध है।

इन्हें भी देखें
---------------

* मिताक्षरा

बाहरी कड़ियाँ
-------------

* याज्ञवल्क्यस्मृति
* याज्ञवल्क्य स्मृति, मिताक्षरा सहित
* संविधान से पहले न्‍याय का आधार थी याज्ञवल्क्य स्मृति
**स्थैतिक संतुलन** (static equilibrium) का मानक परिभाषा निम्नवत है-

कणों का कोई समूह स्थैतिक संतुलन की स्थिति में उस अवस्था में होता है जब सभी कण विराम अवस्था में हों तथा उनमें से प्रत्येक कण पर लगने वाले बलों का सदिश योग स्थाई रूप से शून्य हो।
**सूत्र रूप में** -   

{\displaystyle \left\{{\begin{matrix}\mathbf {v} &=&0\\{\boldsymbol {\omega }}&=&0\\\sum \mathbf {F} &=&0\\\sum \mathbf {M} &=&0\end{matrix}}\right.}

**यांत्रिक संतुलन** थोड़ा अलग तरह से परिभाषित है:

कोई कण यांत्रिक संतुलन की स्थिति में उस अवस्था में होता है जब उस पर लगने वाले बलों का सदिश योग (net force) स्थाई रूप से शून्य हो।
सूत्र रूप में -
{\displaystyle {\begin{cases}\sum \mathbf {F} ^{ext}=0\\\sum \mathbf {M} ^{ext}=0\end{cases}}}

अर्थात् कणों के किसी निकाय की यांत्रिक संतुलन की स्थिति के लिये आवश्यक एवं पर्याप्त शर्तें निम्नांकित हैं-

(क) सभी बलों का सदिश योग (vector sum) शून्य हो,
(ख) किसी भी रेखा के सापेक्ष सभी बाह्य बलों के आघूर्णों का योग शून्य हो।

संतुलन के प्रकार
----------------

* स्थायी साम्य (stable equilibrium)
* अस्थायी साम्य (unstable equilibrium)
* उदासीन साम्य (neutral equilibrium)
* मितस्थायी साम्य (metastable equilibrium)

इन्हें भी देखें
---------------

* लामी का प्रमेय
* रासायनिक साम्य
**दीपिका देशपांडे अमिन** एक भारतीय टेलीविज़न, रंगमंच और फिल्म अभिनेत्री हैं। उन्हें जाना जाता हैं कुछ टीवी करेकर्म "फरमान", "टशन-ऐ-इश्क" में काम करे के लिए। उन्होंने बॉलीवुड फिल्म "फैन"  में भी काम किया हैं।

प्रारंभिक जीवन
--------------

दीपिका अमिन का जन्म मुंबई में एक मराठी परिवार में हुआ था। उनके दादा, आत्माराम रविजी देशपांडे ने साहित्य अकादमी पुरस्कार जीता था। कुसुमावती देशपांडे उनकी दादी, मराठी साहित्य के लेखक और नागपुर विश्वविद्यालय में अंग्रेजी साहित्य के प्रोफेसर थे। 
उनके पिता उल्हास देशपांडे भारतीय वायु सेना में एयर वाइस मार्शल थे। उनकी मां क्षमा देशपांडे एक कथक नर्तक और कथक गुरु श्री गोपी कृष्ण के शिष्य हैं। 
वह दिल्ली में बड़ी हुई, और लॉरेटो कॉन्वेंट में स्कूल में अपनी स्कूली शिक्षा पूरी की व दिल्ली विश्वविद्यालय  के लेडी श्री राम कॉलेज में इकोनॉमिक्स (ऑनर्स) का अध्ययन किया।

टेलीविज़न
---------

उन्होंने लेख टंडन और गुल आनंद के धारावाहिक "फरमान" के साथ अपना पहला ब्रेक पाया जहां उन्होंने कन्ववलजित के साथ अपनी भूमिका निभाई। 
उहोने श्याम बेनेगल के धारावाहिक अमरावती की कथाए में थीं और उनके १० भाग ऐतिहासिक श्रृंखला संविधान में।

रंगमंच
------

दीपिका अमीन ने थिएटर एक्शन ग्रुप  के प्रसिद्ध नाटक निर्देशक बैरी जॉन द्वारा निर्देशित नाटकों के साथ अपने थिएटर कैरियर की शुरूआत की।

सन्दर्भ
-------

1. ↑  "SRK is as enthusiastic and fun-loving as he was: Deepika Deshpande Amin | Latest News & Updates at Daily News & Analysis". 2016-04-14. Retrieved 2016-07-18.
2. ↑  "FILM STAR'S JOURNEY THROUGH YOUTH". www.afternoondc.in. Retrieved 2016-07-18.
3. ↑  "The Eclectist: Deepika Amin's Interview". theeclectist.blogspot.in. Retrieved 2016-07-18.
यहूदी धर्म का अपनी स्वयं की मापन पद्धति है, जो कि टणख से मिश्ना और ताल्मुद के समय तक से भी सामन्जस्य रखती है। निम्न तिथि मानक ताल्मुद पाठ्य पुस्तक से ली गयी है "द प्रैक्टिकल ताल्मुद डिक्श्नरी" लेखकः रब्बी रित्ज्हाक फ्रैंक्, एरियल संस्थान्, येरुशलम्, इज्राइल, 1994.

एह्त्ज़्बा (अंगुष्ठ) की सार मोटाई, हालाखिक अधिकारियों में विवाद का विषय है। सर्वश्रेष्ठ ज्ञात हाज़ों इश की है।

मापन में अधिकतम और न्यूनतम मान्य हालाखिक मान हैं, जो या तो मीट्रिक या इम्पीरियल में अंतरण देते हैं।

लम्बाई
------

| नाम (बहुवचन) | नाम (बहुवचन) (यहूदी.) | अनुवाद | माप (मीट्रिक) | माप (अंग्रेज़ी) | ब्यौरा |
| --- | --- | --- | --- | --- | --- |
| एह्त्ज़्बा' (Etzba'ot) | (אצבע (אצבעות | अंगुल | 2-2.4 cm | 0.79-0.94 in | बाद वाला चाज़ों इश का है). क्योंकि अन्य सभी इकाइयां एह्त्ज़्बा की गुणक हैं, वे बदलाव के अनुसार हैं। |
| तेफ़ाच (तेफ़ाचिम) | (טפח (טפחים | अंगुल | 8-9.6 cm | 3.15-3.78 in |  |
| ज़ेरेत (ज़ेरत) |  | स्पैन | 24-28.8 cm | 9.45-11.34 in |  |
| अमाह (अमोत) | (אמה (אמות | हस्त | 48-57.6 cm | 18.9-22.7 in |  |
| रिस () |  | अनुवाद उपलब्ध नहीं | 139-167 yd | 128-153.6 m |  |
| मिल (मिलिन) |  |  | 1049-1258 yd | 960–1152 m | ेक मिल चलने का समय है 18 मिनट |
| परस (परसओत) |  | परसंग | 2.4-2.88 mi | 3.84-4.608 km | ेक औसत पुरुष द्वारा, एक दिवसीय चाल 10 परसओत होती है। एक परस चाल का समय 72 मिनट. |

क्षेत्रफ़ल
----------

"सियाराह" - बाल square 1/36 of a giris

"अदाशाह" - दाल 1/9 of a giris

"गिरिस" - अनाज के विभाजित दाने-- 20 से.मी. व्यास का एक वृत्त।

"अमाह अल अमह" - वर्ग क्यूबिट 2,304 cm2 से 3,318 cm2

"बैत रोवा" - विआई का स्थान 1/4 *कव* 24m2 से 34.56m2

"बैत सियह" - एक *सियह* बुवाई का स्थान 576m2 to 829.4m2

"बैत कोर" - *एक* कोर बुवाई का स्थान 17,280m2 से 24,883m2

आयतन
----

"ज़ैत" (यहूदी זית) - जैतून; एक इकाई आयतन 1/2 बेय्त्ज़ा.

"बेय्त्ज़ा" (यहूदी) - अंडा 0.0576 L से0.1 L

"रेविइत" (यहूदी) - 0.086 से 0.15 L

"लोग" (यहूदी) - 0.345 से 0.6 L

"कव" (यहूदी) - 1.38 to 2.4 L

"एसारों" (यहूदी) - 2.49 to 4.32 L

"सियह" (यहूदी) - 8.29 to 14.4 L

"बट" (यहूदी) - 24.88 to 43.2 L

"बोर" (यहूदी) - सिस्टर्न 248.83 to 432 L  

"होमर" के साथ प्रयोग करते समय, यह तरल मापन है।

सिक्के और भार
-------------

"प्रुता" ताम्र सिक्का - 0.022 g

"इस्सार" - एक रोमन ताम्र सिक्का- 0.177 g

"पौंडियों" - एक रोमन ताम्र सिक्का- 0.35 g

"मा'अह" लिट्ट. 'दाना' एक चाँदी का सिक्का - 0.7 g

"दीनार" रोमन रजत सिक्का - 4.25 g
इसे यहूदी में "ज़ुज़" कहते हैं। (pl. ज़ुज़िम) ्सुवर्ण दीनार से ना मिल पाये, इस हेतु.

बाहरी कड़ियां
-------------

* Ka-Zait; यहूदी में स्रोत